b"\n_START_ARTICLE_\nCameron Norrie\n_START_SECTION_\nBiografia\n_START_PARAGRAPH_\nNorrie va n\xc3\xa9ixer a Johannesburg (Sud-\xc3\xa0frica), fill de David i Helen, matrimoni de microbi\xc3\xb2legs escoc\xc3\xa8s i gal\xc2\xb7lesa respectivament. Tres anys despr\xc3\xa9s es van traslladar a Nova Zelanda. All\xc3\xa0 va cr\xc3\xa9ixer i va comen\xc3\xa7ar a practicar diversos esports com: esquaix, rugbi, futbol o criquet, fins que als quinze anys es va centrar definitivament en el tennis._NEWLINE_Va destacar r\xc3\xa0pidament en categoria j\xc3\xbanior sent dels millors d'aquesta categoria, per\xc3\xb2 degut al poc suport econ\xc3\xb2mic rebut per part de la federaci\xc3\xb3 neozelandesa de tennis, als setze anys va optar per adquirir la nacionalitat brit\xc3\xa0nica que encara conservaven els seus pares. Seguidament es va traslladar a Londres per entrenar en les instal\xc2\xb7lacions de la federaci\xc3\xb3 brit\xc3\xa0nica de tennis."